Z A P I S N I K
       s 24. sjednice Vijeća Mjesnog odbora „Sveti Duh“, od 03. svibnja 2023.
u Mjesnoj samoupravi „Sveti Duh“, Dunjevac 15A
s početkom u 17:00 sati

NAZOČNI ČLANOVI VIJEĆA:
Nikola Šanta, Bojan Blažević, Goran Jukić, Milodrag Pralas

NENAZOČNI ČLANOVI VIJEĆA:
Sandra Bregant, Vladimira Matošin, Ljubomir Marić

OSTALI NAZOČNI:
Nevenka Antunović – stručni referent za rad tijela mjesne samouprave
Hrvoslav Franković – građanin ulice Črnomerec

Predsjedava Goran Jukić, predsjednik Vijeća. 
Konstatira da je nazočno 4 od ukupno 7 članova Vijeća što zadovoljava da se odluke mogu pravovaljano donositi.
Predsjednik daje na usvajanje Zapisnik s 23. sjednice od 03. travnja 2023.
Uz primjedbe na Zapisnik koje se tiču na popis prisutnih članova i način glasovanja te datum održavanja sjednice, Zapisnik s 23. sjednice jednoglasno usvojen.

Predsjednik predlaže dopunu Dnevnog reda, Točka 5. Ulica Črnomerec – nedostatak nogostupa kod kućnog broja 20.
Tako dopunjen dnevni red daje na glasovanje.
Jednoglasno usvojen slijedeći: 
					
D n e v n i   r e d
[bookmark: _Hlk22117455]
1. Pravila MO „Sveti Duh“ – izmjene
2. Poslovnik MO „Sveti Duh“ – izmjene
3. Kružni tok Dunjevac – Sveti Duh – prijedlog zaključka za postavljanje zaštitnih stupića
4. Ulica Milana Rojca – uređenje nogostupa od broja 13 do ulaska u Konzum
5. Ulica Črnomerec – nedostatak nogostupa kod k.br. 20
6. Pitanja, prijedlozi i obavijesti


Ad. 1.  Pravila MO „Sveti Duh“ – izmjene

Predsjednik otvara raspravu o tekstu Pravila MO „Sveti Duh. Nakon višekratnih izjašnjavanja svih vijećnika jednoglasno je predložen slijedeći:

Z A K L J U Č A K
o mišljenju na pravila MO „Sveti Duh“

1.	Vijeće je raspravljalo o Prijedlogu Pravila MO „Sveti Duh“. Predlaže se usvajanje 
Pravila uz obrazloženje trajanja mandata vijećnicima koji su opisani u Članku 11. stavak 2. koji trajanje mandata vijećnika predviđa do raspisivanja izbora ili do dana raspuštanja Vijeća.
Međutim, u Članku 19. stavak 1. stoji da je mandat predsjednika i potpredsjednika vijeća u trajanju od četiri godine. 

2.	Vijećnici predlažu ujednačiti odredbe o trajanju mandata ili do raspuštanja vijeća ili do 
raspisivanja izbora ili pak da mandat traje određeni broj godina.

3.	Vijeće traži obrazloženje zašto se u Članku 14. stavak 2. više ne spominje da član Vijeća ne može istodobno biti i tajnik i zamjenik tajnika Gradske skupštine.

4.	Ovaj Zaključak dostavit će se Vijeću Gradske četvrti i Gradskom uredu za mjesnu samoupravu, civilnu zaštitu i sigurnost na daljnje postupanje.



Ad. 2.  Poslovnik MO „Sveti Duh“ – izmjene

Predsjednik otvara raspravu o tekstu Poslovnika MO „Sveti Duh. Nakon višekratnih izjašnjavanja svih vijećnika jednoglasno je predložen slijedeći:

Z A K L J U Č A K
o mišljenju na Poslovnik MO „Sveti Duh“

1.	Vijeće je raspravljalo o Prijedlogu Poslovnika MO „Sveti Duh“. Predlaže se usvajanje 
Poslovnika uz ispravak numeracije. Nakon Članka 49. nastavlja se člankom 40.a. Obzirom da je riječ o posve novom dokumentu trebalo bi tekst iz Članka 40. a. numerirati kao Članak 41. i tako dalje do Članka 80.

2.	Ovaj Zaključak dostavit će se Vijeću Gradske četvrti i Gradskom uredu za mjesnu samoupravu, civilnu zaštitu i sigurnost na daljnje postupanje.


Ad. 3.	Kružni tok Dunjevac – Sveti Duh – prijedlog zaključka za postavljanje zaštitnih 
stupića

Predsjednik otvara raspravu o problemu nepropisnog parkiranja  na kružnom toku i oko kružnog toka kod ulica Dunjevac – Sveti Duh.
Nakon rasprave vijećnici su jednoglasno donijeli slijedeći:

Z A K L J U Č A K
o prijedlogu neomogućavanju parkiranja na kružnom toku i 
okolnim ulicama i nogostupima
Sveti Duh – Dunjevac

1.	Vijeće je raspravljalo o problemu nepropisnog parkiranja vozila na kružnom toku kod ulice Dunjevac – Sveti Duh.	

2.	Vijeće predlaže da Sektor za promet izvrši očevid i izradi stručni prijedlog kojim bi se izradilo prometno rješenje koje bi onemogućilo parkiranje vozila na samom kružnom toku i na prilaznim ulicama (Dunjevac i Sveti Duh) na dijelovima prometnica i nogostupima na kojima NE POSTOJE stupići.
3.	Vijeće predlaže da se očevid obavi u suradnji s vijećnicima MO „Sveti Duh“.

4.      	 Ovaj Zaključak dostavit će se u Gradski ured za mjesnu samoupravu, civilnu 
       zaštitu i sigurnost i Vijeću Gradske četvrti Črnomerec na daljnje postupanje.


Ad. 4.	Ulica Milana Rojca – uređenje nogostupa od broja 13 do ulaska u Konzum

Predsjednik otvara raspravu o neuređenom dijelu nogostupa kod izlaska iz dječjeg igrališta kraj Konzuma u ulici dr. Milana Rojca.
Nakon rasprave jednoglasno donesen slijedeći:

Z A K L J U Č A K
o prijedlogu uređenja nogostupa u ulici dr. Milana Rojca od broja 13 
do kolnog ulaza u Konzum

1.	Vijeće je raspravljalo o prijedlogu izgradnje nogostupa u ulici dr. Milana Rojca od k.br. 13 do kolnog ulaza u Konzum.

2.	Vijeće predlaže da se izgradnja istog uvrsti u Plan komunalnih aktivnosti Gradske četvrti Črnomerec za naredno razdoblje.

3.	Ovaj Zaključak dostavit će se u Gradski ured za mjesnu samoupravu, civilnu 
       zaštitu i sigurnost i Vijeću Gradske četvrti Črnomerec na daljnje postupanje.


Ad. 5.	Ulica Črnomerec – nedostatak nogostupa kod k.br. 20

Predsjednik otvara raspravu o molbi građana da se uredi siguran način kojim bi pješaci hodali po nogostupu ulice Črnomerec od kućnog broja 63 u smjeru juga, prema Ilici.
U raspravi se uključi građanin Hrvoslav Franković koji je dodatno pojasnio problem.
Vijećnici u također utvrdili iz osobnog iskustva da problem sigurnog pješačenja na tom dijelu ulice postoji jer se u ulici Črnomerec na istočnoj strani ulice kod kućnog broja 20 nogostup smanjuje na širinu po kojoj na nogostupu jedva može proći jedna osoba.
Nakon rasprave jednoglasno donesen slijedeći:

Z A K L J U Č A K
o prijedlogu za izgradnju nogostupa u ulici Črnomerec kod kućnog broja 20	

1.	Vijeće je raspravljalo o problemu neizgrađenog nogostupa u ulici Črnomerec kod kućnog broja 20.

2.	Vijeće predlaže da Sektor za promet izvrši očevid i izradi stručni prijedlog kojim bi se izradilo brzo, izvedivo i povoljno rješenje izgradnje nogostupa kojim bi se osigurala sigurnost pješaka jedne strane ulice Črnomerec od k.br. 63 u smjeru juga.

3.	Vijeće predlaže da se očevid obavi u suradnji s vijećnicima MO „Sveti Duh“.

4.      	 Ovaj Zaključak dostavit će se u Gradski ured za mjesnu samoupravu, civilnu 
       zaštitu i sigurnost i Vijeću Gradske četvrti Črnomerec na daljnje postupanje.
Ad. 6.   Pitanja, prijedlozi i odgovori

Predsjednik je izvijestio vijećnike o molbi Sektora za rad mjesne samouprave o popisu osoba za poslove domara na objektima MO. Konstatirano je da je za posao domara u periodu siječanj – lipanj 2023. zadužena gđa. Zlata Kreitmayer te će se kontaktirati i vidjeti hoće li i pod kojim uvjetima ostati i dalje na toj funkciji u periodu srpanj – prosinac 2023.

Sjednica završila u 18:35 sati.

Zapisnik vodila:
Nevenka Antunović

KLASA:    024-08/23-003/897
URBROJ:  251-13-11-3/004-23-2
Zagreb,      03. svibnja 2023.			

       Predsjednik Vijeća 
Mjesnog odbora „Sveti Duh“

           Goran Jukić

